Bolesť na hrudi
Dobrý deň, prosím vás o radu. Už pár dni ma pri občasnom kašli/kychnuti pichne v strede viac doľava na hrudi. Je potrebné vyhľadať lekársku pomoc? Dakujem
Dobrý deň,
ďakujeme za Vašu otázku.
Kašeľ, ktorý je sprevádzaný bolesťou na hrudi je najčastejšie príznakom akútnej bronchitídy. Väčšina akútnych bronchitíd je vírusového pôvodu. Okrem bolesti na prieduškách sa môže pridružiť zvýšená teplota alebo horúčka, prechladnutie, bolesť hlavy, hrdla, únava a vysilenie.
V prípade, že by ste vykašliavali veľmi hustý a výrazne do žlta alebo zelena zafarebný hlien, alebo sa Vám zdravotný stav do 5 dní nezlepší, prípadne sa pridružia iné ťažkosti, je potrebné lekárske vyšetrenie, pre vylúčenie bakteriálnej príčiny ochorenia.
Prajem skoré uzdravenie.
S pozdravom
PharmDr. Veronika Kiabová